Inger Marie Andersen
Store norske leksikon,Kunst og estetikk,Film, TV og teater,Norske skuespillere
Inger Marie Andersen var en norsk skuespiller, særlig kjent for livlige filmroller i filmer som Nils R. Müllers Vi gifter oss (1951) og Øyvind Vennerøds Støv på hjernen (1959), Sønner av Norge (1961) og Sønner av Norge kjøper bil (1962).
Inger Marie Andersen debuterte som teaterskuespiller i 1950, som Nina i Tsjekhovs Måken på Nationaltheatret. Fra 1954 var hun ansatt på Den Nationale Scene, hvor hun spilte betydelige roller i et stort repertoar, som Agnes i Ibsens Brand (1968), Charlotte Corday i Peter Weiss' Mordet på Marat (1970) og Maggi i Marit Tusviks Mugg (1990). Men det var filmen som gjorde henne kjent for et bredt publikum. Fra tidlig i 1950-årene var hun en av norsk films fremste skuespillere, med store roller nesten årlig. Blant annet hadde hun hovedroller i Andrine og Kjell (1952, etter Gisken Wildenveys roman), Troll i ord (1954) og Kvinnens plass (1956). Hun hadde også en sentral rolle i Kåre Bergstrøms barnefilm Bjurra (1970). Les mer i Store norske leksikon Inger Marie Andersen i Norsk biografisk leksikon norsk teaterhistorie norsk film film teater Den Nationale Scene Eksterne lenker Sceneweb om Inger Marie Andersen Internet Movie Database om Inger Marie Andersen